Diari Oficial de la Generalitat Valenciana


Sumari del DOGV 3233, del 30-04-1998 (1998/3191)

Proposta de resolució de l'expedient incoat a la funcionària del cos de mestres, senyora Pilar Abril de la Fuente.
------------------------------------------------------------------------------------------------------------------

### Dades del document

Número de DOGV
:   3233

Data del DOGV
:   30-04-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/3191


Organisme emissor
:   Conselleria de Cultura, Educació i Ciència

Tipus de document
:   Anunci

Proposta de resolució de l'expedient incoat a la funcionària del cos de mestres, senyora Pilar Abril de la Fuente. [1998/A3191]
  
Tramés l'expedient disciplinari, incoat per la Resolució de data 3 d'abril de 1997, de la Direcció General de Personal, a la senyora Pilar Abril de la Fuente, funcionària del cos de mestres amb destí al Col·legi Públic Miguel Hernández, d'Elx (Alacant), i amb últim domicili conegut al carrer de Gallud, número 33 de Torrevieja (CP 03174), per la responsabilitat administrativa a què poguera estar sotmesa pels fets que se li imputen, de conformitat amb l'article 35 del Reglament de Règim Disciplinari.
  
Atés que per l'Acord de data 3 d'abril de 1997, del director general de Personal, que va ordenar la incoació de l'expedient, es nomenà instructor al que subscriu, l'inspector d'Educació, amb destí a la Direcció Territorial de Cultura, Educació i Ciència d'Alacant.
  
Vist que es van efectuar les primeres actuacions consistents a prendre declaració, amb la prèvia citació dins del termini i en la forma escaient:
  
a) Al director del Col·legi Públic Miguel Hernández d'Elx, Fernando Javier Fernández López.
  
b) Que la senyora Pilar Abril de la Fuente no va comparéixer a les citacions a les quals ha sigut requerida en les dates de 9 de maig de 1997, 16 de maig de 1997 i 16 de juny de 1997.
  
c) Que en no comparéixer la senyora Pilar Abril de la Fuente, se la va requerir mitjançant la publicació al tauler d'anuncis de l'Ajuntament de Torrevieja, en el Butlletí Oficial de la Província i en el Diari Oficial de la Generalitat Valenciana, perquè compareguera a la Direcció Territorial d'Alacant a fi de prendre-li'n declaració, i no s'hi va presentar en el termini preceptuat.
  
d) Que davant la impossibilitat de comunicar personalment a la senyora Pilar Abril de la Fuente l'anunci de tramitació i comunicació del plec de càrrecs per la responsabilitat administrativa a què poguera estar sotmesa pels fets que se li imputen, de conformitat amb l'article 35 del Reglament de Règim Disciplinari, se li ha fet un requeriment mitjançant la publicació al tauler d'anuncis de l'Ajuntament de Torrevieja, en el Butlletí Oficial de la Província i en el Diari Oficial de la Comunitat Valenciana, concedint-hi un termini preceptuat de 10 dies hàbils, des de la publicació, per si la interessada volguera contestar davant de l'instructor en la Direcció Territorial Cultura i Educació d'Alacant.
  
e) Que la interessada no ha contestat a l'anunci de tramitació del plec de càrrecs.
  
f) Que davant la impossibilitat de comunicar-li personalment el plec de càrrecs a la interessada, s'ha publicat al tauler d'anuncis de l'Ajuntament de Torrevieja, en el Butlletí Oficial de la Província i en el Diari Oficial de la Generalitat Valenciana, en el qual es feia constar, d'acord amb la documentació existent i amb les actuacions efectuades fins a la data, el següent:
  
Càrrec únic
  
La senyora Pilar Abril de la Fuente va ser destinada mitjançant un concurs general de trasllats al Col·legi Públic Miguel Hernández, d'Elx.
  
a) Aquesta professora hauria d'haver pres possessió del seu destí en data 1 de setembre de 1995.
  
b) no es va presentar al centre, ni va comunicar el motiu de la incompareixença.
  
c) Fins al dia d'avui no s'ha presentat al centre, ni ha comunicat a la direcció ni a la Direcció Territorial d'Educació el motiu de la seua incompareixença.
  
Vist que la senyora Pilar Abril de la Fuente no ha comparegut davant d'aquest instructor per a la possible contestació en el temps establit.
  
Vista la incompareixença al seu lloc de treball al Col·legi Públic Miguel Hernández, d'Elx, de la mestra objecte d'aquest expedient des de l'1 de setembre de 1995 i atés que no s'ha presentat a cap dels requeriments, cosa que tipificaria la seua actuació com a falta molt greu, segons estableix l'article 6c del Reial Decret 33/1986, de 10 de gener, pel qual s'aprova el Reglament de Règim Disciplinari dels Funcionaris de l'Administració de l'Estat.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; la llei articulada de Funcionaris Civils de l'Estat aprovada pel Decret 315/1964, de 7 de febrer; La Llei 30/1984, de 3 d'agost, de Mesures Urgents per a la Reforma de la Funció Pública; el Reial Decret 33/1986, de 10 de gener, pel qual s'aprova el Reglament de Règim Disciplinari dels Funcionaris de l'Administració de l'Estat.
  
Per tot el que s'ha esmentat, a tenor del que estableix l'article 42 del Reglament de Règim Disciplinari dels Funcionaris de l'Administració de l'Estat, aprovat pel Reial Decret 33/1986, de 10 de gener, formule la següent proposta de resolució:
  
Separació del servei actiu per abandonament de servei en aplicació de l'article 14a del Reial Decret 33/1986, de 10 de gener.
  
Aquesta proposta de resolució es publica perquè la interessada en prenga coneixement i als efectes que pertoquen, en virtut del que disposa l'article 43 del Reial Decret 30/1986, de 10 de gener, i se li fa saber que en el termini de 10 dies hàbils, des de la seua publicació, pot al·legar davant aquest instructor, al carrer de Carratalá, 47 (03954), tot allò que considere convenient per a la seua defensa.